paragraph_text: Na Veliki petak, 2. travnja 1915. u crkvi sv. Aleksandra u Kijevu tijekom klanjanja Presvetom Sakramentu doživjela je obraćenje. Ključni trenutak na putu njezina vjerskog zvanja bio je susret sa svećenikom Ignacijem Dubowskim, kasnije biskupom, koji je u njoj pronašao potencijal mistične snage, postajući njezin duhovni učitelj 1915. godine. Sustavan rad na sebi u atmosferi ljubaznosti i srdačnosti sve ju je više vodio i uvjeravao u pravi izbor. Izbijanje Prvog svjetskog rata te Oktobarska revolucija u Rusiji promijenili su joj život do te mjere da je u tom teškom vremenu, umjesto mržnje i prezira prema čovjeku, počela čitati djela velikih mistika sv. Terezije Avilske i sv. Ivana od Križa. Na zahtjev duhovnog učitelja, vodila je dnevnik svojih duhovnih meditacija. Na jednoj od stranica napisala je: "Moram napomenuti da od trenutka kada sam upoznala i razumjela beskrajnu Božju Ljubav prema svakoj ljudskoj duši zbog koje je On postao čovjekom, nikada nisam sumnjala u Njegovu Ljubav prema meni, a ona je bila moja poluga u svemu."